喺廿至廿一世紀初嘅世界，《忠心嘅約翰》以童話故事嚟講唔算好出名，遠遠冇《白雪公主》、《灰姑娘》同《小紅帽》等同屬格林童話嘅作品咁有影響力。不過《忠心嘅約翰》依然有試過畀人改編做戲，而且亦有一啲虛構作品用咗《忠心嘅約翰》嚟做佢哋嘅一部份，例如dc漫畫奇幻作品《fables》就用咗忠心嘅約翰做佢哋其中一位配角。